ddrg/super_eurlex huggingface dataset:
17.

beklager dybt vedtagelsen af lovforslaget om forbud mod ægteskab mellem personer af samme køn, som gør det til en forbrydelse at være i et parhold mellem to personer af samme køn, og støtter LGBT-personers ret til at drive et homovenligt mødested eller vise følelser mellem to personer af samme køn; opfordrer derfor Nigerias præsident til ikke at underskrive den lov, som repræsentanternes hus har vedtaget, idet den vil indebære en alvorlig risiko for vold mod og arrestation af LGBT-personer — både nigerianske statsborgere og udlændinge;
F.

der henviser til, at de største europæiske politiske partier synes at være rede til at opstille deres egne kandidater til posten som formand for Kommissionen i en forventning om, at disse kandidater vil spille en fremtrædende rolle i den parlamentariske valgkamp, især ved personligt at fremlægge deres politiske program i alle EU-medlemsstater;
16.

minder om, at Den Europæiske Union for nylig har genindført sin generelle toldpræferenceordning (GSP) over for Burma/Myanmar; gentager, at betingelsen for denne præferenceordning er overholdelse af de grundlæggende frihedsrettigheder og menneskerettighederne; opfordrer indtrængende Kommissionen til nøje at overvåge de burmesiske myndigheders fremskridt, hvad angår overholdelse af disse betingelser;
16.

opfordrer Rådet til så hurtigt som muligt at nå frem til en holdning om Kommissionens forslag til et direktiv om et regelsæt for genopretning og afvikling af kreditinstitutter og investeringsselskaber, da dette er et afgørende redskab til at begrænse risikoen for, at EU-skatteydere i fremtiden udsættes for bankkrak;
19.

glæder sig over iværksættelsen af EUTM Mali den 18. februar 2013 og dens mandat til at støtte reformen af Malis væbnede styrker under demokratisk og civil kontrol; minder om, at det er bydende nødvendigt at støtte Malis regering og sikre, at den kan bevare sin territoriale integritet på længere sigt, bl.a. ved at råde over de midler, der er nødvendige for at håndtere de asymmetriske trusler, som de radikale islamistgrupper og menneske-, vare- og våbenhandlere udgør; er af den opfattelse, at EU bør overveje at medtage moduler om god praksis, menneskerettigheder og bekæmpelse af korruption i uddannelsesprogrammerne for de maliske væbnede styrker;
C.

der henviser til, at Europa-Parlamentet i ovennævnte beslutning af 23. maj 2013 er af den opfattelse, at et eventuelt foreslået nyt instrument for konvergens og konkurrenceevne bør vedtages efter den almindelige lovgivningsprocedure, tage udgangspunkt i fællesskabsmetoden og muliggøre ordentlig kontrol fra Europa-Parlamentets side; der henviser til, at Europa-Parlamentet gør opmærksom på, at en sådan mekanisme bør finansieres ved hjælp af en ny facilitet, der udløses og forvaltes efter fællesskabsmetoden som en integreret del af EU-budgettet, men uden for FFR-lofterne, med henblik på at sikre, at Europa-Parlamentet inddrages fuldt ud; der henviser til, at Europa-Parlamentet er enigt med Kommissionen i, at instrumenter for konvergens og konkurrenceevne er de første byggesten i opbygningen af reel finanspolitisk kapacitet, der støtter solidaritet og gennemførelse af bæredygtige vækstfremmende strukturreformer;
G.

der henviser til, at disse tærskler varierer betydeligt fra medlemsstat til medlemsstat, og at en borger, der i én medlemsstat anses for at have brug for retshjælp, måske i en anden ikke vil blive anset for at have brug herfor, men at direktivets artikel 5, stk. 4, til en vis grad anerkender dette problem;
5.

anser den udbredte anvendelse af målrettede og påtrængende inspektioner, konfiskation af ejendom og administrative bøder over for russiske ngo'er og deres aktivister, der angiveligt modtager udenlandsk finansiering, for at være uacceptabel og et indgreb i retten til foreningsfrihed; kritiserer endvidere de razziaer og den pression, internationale politiske fonde udsættes for; finder det dybt beklageligt, at nogle ngo'er allerede er stillet for retten, såsom Memorial i Sankt Petersborg, eller allerede er dømt, såsom Golos og Levada-centret; er foruroliget over den efterforskning, der er indledt mod internationale ikke-statslige organisationer, der arbejder for opbygningen af demokrati i Rusland, herunder international institutter;
44.

understreger, at ATB- og OTB-mekanismer ikke kan erstatte en kollektiv klageordning; opfordrer derfor Kommissionen til at undersøge mulige foranstaltninger, der kan føre til oprettelse af en omfattende kollektiv klageordning på EU-niveau på forbrugerbeskyttelsesområdet, der vil kunne anvendes i forbindelse med grænseoverskridende sager; understreger, at ukoordinerede initiativer inden for Unionen kan føre til opsplitning; understreger, at Unionens strategi for kollektive søgsmål for at sikre effektiviteten af kollektiv klage og for at undgå potentielt misbrug kun bør omfatte repræsentative søgsmål foretaget af enheder, der er behørigt anerkendte på nationalt niveau (offentlige myndigheder, såsom ombudsmænd eller forbrugerorganisationer); påpeger behovet for, at Unionens strategi for kollektive søgsmål bygger på »opt-in-princippet«;
21.

minder om den afghanske regerings tilsagn under de internationale Afghanistan-konferencer i Kabul og Tokyo om at styrke og forbedre Afghanistans valgprocedurer, inklusive gennem en langsigtet valgreform, med henblik på at sikre, at fremtidige valg lever op til internationale standarder; glæder sig over, at der er offentliggjort en dato for præsident- og provinsrådsvalget i 2014, og over Afghanistans forberedelse af dette valg; understreger, at det er nødvendigt at mobilisere folk til at deltage, hvilket kan afhænge af sikkerhedssituationen, navnlig i de sydlige og østlige provinser; minder de afghanske myndigheder om behovet for nationale og internationale observatørers kontrol af de nationale valglister og med organiseringen og overvågningen af valgproceduren under det kommende valg; opfordrer EU til på anmodning af de afghanske myndigheder at yde støtte til organiseringen af det kommende valg;
14.

støtter EU-Udenrigstjenestens arbejde og opfordrer EU-delegationen i Baku til fortsat at følge menneskerettighedssituationen nøje under den forestående valgcyklus og til at støtte menneskerettighedsforkæmpere ved at overvære arrangementer, der er tilrettelagt af civilsamfundet, og udtale sig på deres vegne, nøje følge med i retssager og støtte pressefriheden, bl.a. ved at kræve, at der reelt er mulighed for at følge valgkampagnen på uafhængige radio- og tv-kanaler;
3.

beklager det faktum, at journalister jævnligt såres eller myrdes eller udsættes for alvorlige krænkelser over hele verden og ofte med straffrihed til følge; understreger derfor vigtigheden af at bekæmpe straffrihed; understreger, at myndighederne ikke kan gribe ind over for trusler og vold rettet mod journalisterne eller garantere deres sikkerhed, medmindre politikerne, retssystemerne og politimyndighederne træffer afgørende foranstaltninger over for dem, der angriber journalister og deres arbejde; fremhæver, at straffrihed ikke blot berører pressefriheden, men også journalisters daglige arbejde, og at den skaber et klima af frygt og selvcensur; mener, at EU bør indtage en skrappere holdning over for de lande, der konstant tillader sådanne handlinger at finde sted ustraffet, og opfordrer alle lande til at garantere journalisters sikkerhed;
128.

opfordrer til, at der oprettes en europæisk anklagemyndighed, jf. artikel 86 TEUF, med det formål at bekæmpe, efterforske og retsforfølge lovovertrædelser, der skader Unionens finansielle interesser, og alvorlige grænseoverskridende forbrydelser og stille dem for en domstol; anbefaler, at en kommende europæisk anklagemyndighed får en effektiv og strømlinjet struktur og får til opgave at samordne og tilskynde de nationale myndigheder med henblik på at sikre en større kohærens i undersøgelserne gennemensartede procesregler; mener, at det er af afgørende betydning, at Kommissionen forelægger et forslag inden september 2013, der klart og tydeligt definerer den europæiske anklagemyndigheds struktur, hvordan den står til ansvar over for Europa-Parlamentet, og i særlig grad dens interaktion mellem Europol, Eurojust, OLAF og Det Europæiske Agentur for Grundlæggende Rettigheder, og at den europæiske anklagemyndighed bør støttes af en klar ramme for processuelle rettigheder og af, at de forbrydelser, som den europæiske anklagemyndighed er bemyndiget til at tage sig af, er tydeligt defineret;
24.

beklager, at medlemsstaterne ikke i højere grad har benyttet sig af disse individuelle forvaltningsplaner, som gør det muligt at suspendere visse generelle regler med henblik på at tage hensyn til specifikke karakteristika; finder, at dette i væsentlig grad ville have lettet den lokale forvaltning og tilvejebragt værdifulde oplysninger om situationen i de forskellige zoner, som kunne have gjort det muligt at foretage relevante tilpasninger; anmoder derfor kystmedlemsstaterne om at samarbejde konstruktivt med hinanden og med Kommissionen om at ajourføre og løbende tilpasse fiskeriforvaltningsforanstaltningerne;
12.

understreger, at kampen mod terrorisme er en prioritet inden for den interne sikkerhedsstrategi; gør opmærksom på, at terrortruslen i EU ifølge Europol er en realitet, selv om den antager mange forskellige former, men sætter spørgsmålstegn ved EU's prioriteter på dette område, for så vidt angår terrorangrebenes egentlige oprindelse; understreger nødvendigheden af i højere grad at prioritere forebyggelsespolitikker sideløbende med bekæmpelsesforanstaltninger; bemærker i den henseende, at det er nødvendigt at fokusere mere på målrettede politiforanstaltninger og informationstjenester og at tildele de dertil svarende finansielle og menneskelige ressourcer, så man virkelig kan forebygge terrorangreb; minder om vigtigheden af at forhindre finansiering af terrorisme og ser frem til forslaget om rammer for de retslige og administrative foranstaltninger såsom indefrysning af midler tilhørende personer, som mistænkes for terrorisme, jf. artikel 75 i TEUF; opfordrer Kommissionen og medlemsstaterne til præcist at vurdere arten og omfanget af den trussel, der skyldes en opblussende voldelig, politisk radikalisering; anser det for afgørende, at der udvikles mekanismer, der gør det muligt på et tidligt stadie at opfange tegn på en sådan radikalisering, og henstiller til Kommissionen og medlemsstaterne at tage højde herfor, også i forbindelse med forebyggelse, på deres respektive indsatsområder; er bekymret over udbredelsen af aktioner iværksat af de såkaldte »ensomme ulve« med EU- eller tredjelandsstatsborgerskab, der rejser til konfliktområder og derefter vender tilbage til EU, idet disse udgør en ny fare, som ikke kan imødegås med de sædvanlige terrorbekæmpelsesmetoder; opfordrer til udveksling af bedste praksis for at forebygge radikalisering af unge og støtter projektet om en europæisk værkstøjskasse; forventer, at der i evalueringen af rammeafgørelsen om bekæmpelse af terrorisme tages hensyn til alle disse parametre, og understreger behovet for en bedre sammenkobling af eksisterende instrumenter til bekæmpelse af terrorisme;
C.

der henviser til, at fremskridtet med hensyn til at få udlignet den kønsbestemte lønforskel sker ekstremt langsomt, og at forskellen i nogle medlemsstater sågar er blevet større; der henviser til, at den kønsbestemte lønforskel til trods for det omfattende regelværk, som har været gældende i næsten 40 år, de foranstaltninger, der er truffet, og de ressourcer, der er anvendt (forskellen på EU-niveau var 17,7 % i 2006, 17,6 % i 2007, 17,4 % i 2008, 16,9 % i 2009 og 16,4 % i 2010), fortsat er et vedholdende problem, og at den på indeværende tidspunkt er på 16,2 % for hele EU; der henviser til, at implementeringen af princippet om lige løn for samme arbejde eller arbejde af samme værdi er afgørende for opnåelse af ligestilling mellem mænd og kvinder; der henviser til, at de negative følger for kvinder af den kønsbestemte lønforskel rækker helt ind i pensionsalderen, og at kvinder oppebærer pensionsydelser, der i gennemsnit er 39 % lavere end for mænd;
40.

henviser med bekymring til, at den aktuelle økonomiske og finansielle krise, har gjort det stadigt vanskeligere for medlemsstaterne at finde den finansiering, de har behov for, for at kunne medfinansiere programmer under samhørighedspolitikken med tilknytning til EE; anser det i denne forbindelse for afgørende, at der findes nye innovative måder at finansiere EE-projekter på, også fra den private sektor;
62.

opfordrer Kommissionen til at sørge for, at beskæftigelse og sociale politikker gennem de reviderede retningslinjer for beskæftigelse i 2014 spiller en aktiv rolle som svar på krisen; opfordrer i denne forbindelse indtrængende Kommissionen til at bistå medlemsstaterne i udviklingen af strategier til opbyggelse af nye færdigheder og til at hjælpe arbejdsløse med at komme ind på arbejdsmarkedet så hurtigt som muligt; fremhæver dog, at der skal gøres en stor indsats gennem ungdomsbeskæftigelsesinitiativet for at yde støtte i de af Unionens regioner, der er hårdest ramt, til sårbare grupper og til unge, som ikke er under uddannelse eller i beskæftigelse, der er arbejdsløse eller inaktive, ved at fremskynde gennemførelsen af aktiviteter, der modtager ESF-støtte;
23.

opfordrer medlemsstaterne til at fremhæve betydningen af behandling efter ulykker i deres sundhedssektorpolitikker og til yderligere at forbedre langsigtet hospitalsbehandling, efterbehandling og rehabilitering, herunder traumebehandling og psykologisk behandling af overlevende og vidner til færdselsuheld f.eks. ved oprettelse af kontaktpunkter for at hjælpe dem med at forbedre deres livskvalitet;
35.

påpeger, at alle foranstaltninger, der træffes med henblik på at reducere fejlfrekvenserne, bør suppleres af en ny resultatkultur; påpeger, at Kommissionens tjenestegrene i deres forvaltningsplaner bør fastsætte en række mål og indikatorer, der opfylder Revisionsrettens krav for så vidt angår relevans, sammenlignelighed og pålidelighed; tjenestegrenene bør i deres årlige aktivitetsrapporter måle deres overordnede resultater ved at opsummere de resultater, de har opnået i forbindelse med deres bidrag til de hovedpolitikker, som Kommissionen fører; minder om, at disse »afdelingsopdelte« resultater vil blive suppleret af en overordnet evaluering af Kommissionens resultater i den evalueringsrapport, der er omhandlet i artikel 318 i TEUF (11);
4.

gentager dog sin holdning, som anført i sin ovennævnte beslutning af 13. marts 2013 om den flerårige finansielle ramme, at FFR-forordningen ikke kan godkendes, medmindre der gives absolut garanti for, at de udestående betalingsanmodninger for 2013 vil blive dækket fuldt ud; forventer derfor, at Rådet træffer en formel beslutning om forslag til ændringsbudget 2/2013 for et beløb på 7,3 mia. EUR senest ved Økofinrådets møde den 9. juli 2013; kræver, at Rådet overholder sit politiske tilsagn om omgående at vedtage endnu et ændringsbudget for at undgå en eventuel mangel på betalingsbevillinger, der kunne føre til et strukturelt underskud på EU-budgettet ved udgangen af 2013; fastslår, at Parlamentet ikke vil give sit samtykke til FFR-forordningen eller ikke vil vedtage budgettet for 2014, før det nye ændringsbudget, der dækker det resterende underskud som identificeret af Kommissionen, er blevet vedtaget af Rådet;
41.

understreger behovet for fuldt ud at nå de mål, der er fastsat i luftfartsaftalerne med vigtige partnere, især USA og Canada, herunder fjernelsen af restriktioner på udenlandsk ejerskab af og kontrol over luftfartselskaber; opfordrer til foranstaltninger til at overvinde den nuværende ubalance mellem EU-baserede luftfartselskabers mulighed for at foretage cabotage på det amerikanske marked og amerikanske luftfartselskabers mulighed for at gøre det samme i Europa; påpeger, at internationale krydsinvesteringer medvirker til at øge luftfartssektorens økonomiske dynamik, og opfordrer Kommissionen til at fremme et internationalt juridisk miljø, som er gunstigt for udvikling af og støtte til sådanne investeringer, såvel som er beregnet til at fremme en aktiv politik, der tager sigte på at etablere normer og bedste praksis for internationale investeringer;
G.

der henviser til, at den europæiske industri forsøger at kompensere for den faldende europæiske efterspørgsel på forsvarsområdet ved at få adgang til markeder i tredjelande, og at dette bakkes op af mange politikere og politiske partier, der ser det som et bidrag til at styrke den europæiske forsvarsindustri, teknologisk knowhow, forsyningssikkerhed og beredskab; der henviser til, at forskning og udvikling inden for forsvarsindustrien har stor afsmittende virkning med mange civile anvendelser;
12.

finder det af afgørende betydning, at der følges ordentligt op på svigagtig adfærd på EU-niveau; er forbløffet over, at OLAF’s generaldirektør har indført sektorspecifikke tærskler for den sandsynlige finansielle effekt under undersøgelsesstrategiske prioriteringer for 2012 og 2013, således at sager, hvor den sandsynlige finansielle effekt ligger under tærsklen, behandles som underordnede og med stor sandsynlighed slet ikke bliver åbnet; bemærker, at tærsklen for toldsektoren er sat ved 1 000 000 EUR, for SAPARD-midler ved 100 000 EUR, for landbrugsfonde ved 250 000 EUR, for strukturfonde ved 500 000 EUR, for EFRU ved 1 000 000 EUR, for centraliserede udgifter og ekstern bistand ved 50 000 EUR og for EU’s personalesektor ved 10 000 EUR; mener, at dette er uacceptabelt; opfordrer indtrængende generaldirektøren til øjeblikkeligt at sløjfe den nuværende praksis og afskaffe den tærskelbaserede tilgang til prioriteringen af arbejdsopgaver;
c)

bedømme overvågningsprogrammerne for så vidt angår: EU-borgernes grundlæggende rettigheder (navnlig retten til respekt for privatliv og kommunikationshemmelighed, ytringsfrihed, uskyldsformodning og adgang til effektive retsmidler), den reelle databeskyttelse både i EU og for EU-borgerne uden for EU, med særlig fokus på EU-lovgivningens effektivitet i forbindelse med ekstraterritoriale mekanismer, EU's sikkerhed i en tid med cloud computing, merværdien og forholdsmæssigheden af sådanne programmer med hensyn til bekæmpelse af terrorisme, den eksterne dimension af området med frihed, sikkerhed og retfærdighed (herunder vurdering af gyldigheden af afgørelser om et tilstrækkeligt beskyttelsesniveau i forbindelse med EU-overførsler til tredjelande som dem, der gennemføres i henhold til safe harbour-aftalen, internationale aftaler og andre retlige instrumenter om retlig bistand og samarbejde) (analyse af skader og risiko);;
8.

understreger den mulighed i forbindelse med målet for europæisk territorialt samarbejde, som medlemsstaterne og de berørte regioner har for at gøre risikostyring til en prioriteret investeringsopgave for den næste programmeringsperiode, som der i øjeblikket forhandles om, og opfordrer dem til at gøre det;
16.

bemærker, at medlemsstaternes eksportkreditinstitutter for øjeblikket rapporterer om eksponeringen over for eventualforpligtelser på forskellige måder; anmoder Kommissionen om at udarbejde en fælles definition, som afspejler Parlamentets ønske om at være orienteret om ikke-balanceførte eksponeringer;
6.

opfordrer Kommissionen til på grundlag af resultaterne af sin høringsprocedure i forbindelse med »Forberedelse på en fuldt ud konvergeret audiovisuel verden: Vækst, kreativitet og værdier« at gøre rede for, hvilke reguleringsmekanismer der stadig er nødvendige og nyttige på baggrund af konvergens, og hvilke der måske bør indføres for at skabe ens konkurrencevilkår for alle indholds- og tjenesteudbydere under hensyntagen til de efterfølgende minimumskrav og med bibeholdelse af de gældende overordnede regulerende målsætninger for at sikre en fair konkurrence mellem indholdsudbydere og sikre brugerne mulighed for på fuldstændig gennemsigtig vis at vælge ud fra et bredt udvalg af tjenester af høj kvalitet med lige muligheder og uden diskrimination, idet det især sikres, at ukodede tjenester og public service-udbyderes tjenester bibeholdes;
12.

opfordrer indtrængende Kommissionen til at formulere et indledende tilbud, der ligger tæt op ad dens seneste tilbud vedrørende GATS-lister, og til at sigte mod følgende mål i forhandlingerne om markedsadgangsforpligtelser: — at sikre mere lige betingelser ved at reducere ubalancerne i GATS-forpligtelser på tværs af parter, sektorer og metoder; — at fremme en ambitiøs dagsorden for EU’s offensive interesser, navnlig hvad angår tjenesteydelser til virksomhederne, tjenesteydelser inden for informations- og kommunikationsteknologi, e-handel, tjenesteydelser inden for søfart og luftfart, miljøindustri, turisme samt bygge- og anlægsvirksomhed; at forsvare EU’s interesser på markederne i tredjelande og samtidig inddrage GATS-tilsynsklausulen, der tillader deltagende lande at regulere finansmarkeder og -produkter på hjemmemarkedet ud fra tilsynsmæssige hensyn, i TISA; at slå til lyd for, at GATS-forsigtighedsklausulen om finansielle tjenesteydelser inddrages i TISA, således at aftaleparterne kan træffe foranstaltninger ud fra tilsynsmæssige hensyn uanset de øvrige bestemmelser i TISA; — at forsvare europæiske interesser vedrørende offentlige tjenesteydelser og tjenesteydelser af almen interesse (som defineret i EU-traktaterne) inden for offentlig uddannelse, folkesundhed, vandforsyning og affaldshåndtering og ved fortsat — ligesom i forbindelse med GATS og de bilaterale frihandelsområder — ikke at indgå forpligtelser med hensyn til audiovisuelle medietjenester eller kulturelle tjenesteydelser; — at forebygge forpligtelser og regler vedrørende finansielle tjenesteydelser, der er i modstrid med de seneste foranstaltninger til regulering af de finansielle markeder og produkter; — at anlægge en forsigtighedsstrategi i forhold til de tilbud, der udveksles med hensyn til metode 4 (»Mode 4«), ud fra den tankegang, at EU har en offensiv interesse i højtkvalificeret arbejdskraft, og at EU først og fremmest i forbindelse med TISA-aftalen atter bør fremføre, at midlertidig bevægelighed for fysiske personer, der udfører en tjenesteydelse under »Mode 4«, skal finde sted i overensstemmelse med nationale arbejdstagerrettigheder og sociale rettigheder samt kollektive overenskomster, og at det ligesom under GATS-overenskomsten må gælde, at ingen part kan forhindres i at iværksætte foranstaltninger for at regulere fysiske personers indrejse på partens territorium, forudsat at sådanne foranstaltninger ikke ophæver de fordele, der har udspring i parternes forpligtelser; — at fastholde en neutral holdning til spørgsmålet om, hvorvidt de økonomiske aktører, der omfattes af forpligtelser, er offentligt eller privat ejet; — at sikre, at enhver liberalisering af datastrømme er helt i overensstemmelse med gældende EU-ret hvad angår princippet om privatlivets fred og databeskyttelse;
A.

der henviser til, at det egyptiske forsvarsråd i sin erklæring af 4. juli 2013 bekendtgjorde suspensionen af forfatningen, overdragelsen af magten til formanden for den høje forfatningsdomstol indtil et fremskyndet præsidentvalg er blevet afholdt, hvilket skal efterfølges af parlamentsvalg og dannelsen af en national koalitionsregering og af et udvalg til undersøgelse af ændringer af forfatningen; der henviser til, at Adly Mansour har aflagt ed som midlertidig præsident;
erindrer om Norges udtrykkelige tilslutning til det indre marked, især hvad angår nylige initiativer såsom akten for det indre marked I og II; påpeger, at den norske regering selv har anerkendt, at et effektivt indre marked er grundlaget for fremtidig vækst og jobskabelse, og at den nuværende krise ikke bør bruges som en undskyldning for at gribe til protektionistiske og handelsforvridende foranstaltninger;